Diari Oficial de la Generalitat Valenciana


Sumari del DOGV 4298, del 23-07-2002 (2002/8027)

RESOLUCIÓ de 19 de juliol de 2002, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Orde de 13 de desembre de 2001, de la Conselleria de Benestar Social, per la qual es regulen i es convoquen ajudes d'equipament, reforma i construcció per a centres d'atenció a persones amb discapacitat (DOGV núm. 4.152 de 20 de desembre de 2001), i determinats per la Resolució de 28 de maig del 2002 (DOGV núm. 4.261, de 31 de maig de 2002).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4298

Data del DOGV
:   23-07-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/8027


Data del document
:   19-07-2002

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * servei social
    * ajuda als discapacitats
    * ajuda pública
    * discapacitat
    * equipament social

RESOLUCIÓ de 19 de juliol de 2002, de la Conselleria de Benestar Social, per la qual es modifiquen els crèdits que han de finançar les ajudes convocades per mitjà de l'Orde de 13 de desembre de 2001, de la Conselleria de Benestar Social, per la qual es regulen i es convoquen ajudes d'equipament, reforma i construcció per a centres d'atenció a persones amb discapacitat (DOGV núm. 4.152 de 20 de desembre de 2001), i determinats per la Resolució de 28 de maig del 2002 (DOGV núm. 4.261, de 31 de maig de 2002). [2002/M8027]
  
L'Orde de 13 de desembre de 2001, de la Conselleria de Benestar Social, per la qual es regulen i es convoquen ajudes d'equipament, reforma i construcció per a centres d'atenció a persones amb discapacitat va ser tramitada d'acord amb el que disposa l'Orde de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de gasto i queda condicionat el finançament de les esmentades ajudes a l'aprovació dels crèdits corresponents.
  
Aprovada i publicada la Llei 10/2001, de Pressupostos de la Generalitat Valenciana, per a l'exercici 2002 en aplicació del que establix la disposició addicional primera de la citada Orde i de conformitat amb el que preceptua l'article 47.11 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, es va procedir per mitjà de la Resolució de 28 de maig de 2002 (DOGV núm. 4.261, de 31 de maig de 2002) a donar publicitat als crèdits i a les línies de subvenció destinades a finançar les ajudes regulades per l'Orde de 13 de desembre citada anteriorment.
  
Finalment, transcorreguda una part de l'exercici pressupostari i ateses les sol·licituds d'ajudes presentades i a la vista de les noves necessitats sorgides, s'han incorporat crèdits al programa pressupostari 313.40 Integració Social del Discapacitat, i per això resulta necessària una nova redistribució dels crèdits, havent d'incrementar aquelles línies de subvenció per a les quals hi ha expedients pendents de tramitació.
  
L'article 6 del Decret 138/2000, en la redacció donada a este pel Decret 212/2001, de 18 de desembre, preveu en l'article únic que en cas d'absència, vacant o malaltia del conseller serà substituït pel secretari general.
  
Per tant, en base al que s'ha exposat i en compliment de l'últim paràgraf de la resolució citada, resolc:
  
Primer
  
Incrementar la quantia del crèdit destinat a finançar l'Orde de 13 de desembre de 2001, de la línia de subvenció que a continuació es detalla:
  
- Denominació: Ajudes per a Projectes d'Inversió
  
- Línia de subvenció: T3106/000/02
  
- Consignació pressupostària: increment d'1.682.833,89 euros i passa de 578.355,27 euros a 2.261.189,16 euros
  
- Procedència i quantia dels fons:
  
Propis no condicionats 599.517,89 euros
  
Propis condicionats: 418.374,07 euros
  
Externa: Fons Feder: 1.243.297,20 euros
  
Segon
  
Publicar la present resolució en el Diari Oficial de la Generalitat Valenciana.